એકસાથે એક કરતા વધારે વ્યક્તિઓ જો પ્રવાસમાં હોય તો એક ચાર્જર કે ચાર્જીંગ કેબલ બિલકુલ કામમાં નહીં આવે. એક તરફ જો તમારે કોઈ ખાસ જગ્યાએ સવારના પહોરમાં જવાનું હશે અને બે વ્યક્તિઓના મોબાઈલની બેટરી ઓછી હશે તો? આથી એક માઈક્રો USB અને લાઇટનીંગ કનેક્ટર સાથે એક 2-in-1 સીંક/ચાર્જ કેબલ પણ લઇ લેવા સારા. આ પ્રકારનો કેબલ માત્ર તમને મોબાઈલ, લેપટોપ, ટેબલેટ ચાર્જ કરવા પૂરતો જ કામમાં નહીં આવે પરંતુ તમારા ડીજીટલ કેમેરામાંથી કે મોબાઈલમાંથી તમારા લેપટોપમાં ફોટાઓ ટ્રાન્સફર કરવામાં પણ ખૂબ કામમાં આવશે. આ પ્રકારના કેબલથી ડેટા ફટાફટ ટ્રાન્સફર થતો હોય છે.